இன்பப் பிறவிக்கு இயல்வது செய்தவன்துன்பப் பிறவித் தொழில்பல என்னினும்அன்பிற் கலவிசெய்து ஆதிப் பிரான்வைத்தமுன்பிப் பிறவி முடிவது தானே. அன்புறு சிந்தையின் மேலெழும் அவ்வொளிஇன்புறு கண்ணியொடு ஏற்க இசைந்தனதுன்புறு கண்ணி ஐந் தாடும் துடக்கற்றுநண்புறு சிந்தையை நாடுமின் நீரே. புணர்ச்சியுள் ஆயிழை மேல்அன்பு போலஉணர்ச்சியுள் ஆங்கே ஒடுங்கவல் லாருக்குஉணர்ச்சியில் லாது குலாவி உலாவிஅணைத்தலும் இன்பம் அதுவிது வாமே. உற்றுநின் றாரொடும் அத்தகு சோதியைச்சித்தர்கள் என்றும் தொ஢ந்தறி வாரில்லைபத்திமை யாலே பணிந்தடி யார்தொழமுத்தி கொடுத்தவர் முன்புநின் றானே. கண்டேன் கமழ்தரு கொன்றையி னான்அடிகண்டேன் கரியுரி யான்தன் கழலிணைகண்டேன் கமல மலர்உறை வானடிகண்டேன் கழலதென் அன்பினுள் யானே. நம்பனை நானா விதப்பொரு ளாகுமென்றுஉம்பரில் வானவர் ஓதுந் தலைவனைஇன்பனை இன்பத் திடைநின்று இரதிக்கும்அன்பனை யாரும் அறியகி லாரே. முன்பு பிறப்பும் இறப்பும் அறியாதார்அன்பில் இறைவனை யாம்அறி வோம்என்பர்இன்பப் பிறப்பும் இறப்பும் இலான்நந்திஅன்பில் அவனை அறியகி லாரே. ஈசன் அறியும் இராப்பக லுந்தன்னைப்பாசத்துள் வைத்துப் பரிவுசெய் வார்களைத்தேசுற்று இருந்து செயலற் றிருந்திடில்ஈசன்வந்து எம்மிடை ஈட்டிநின் றானே.